ⵉⴱⵏ ⵖⴰⵣⵉ ⴰⵎⴽⵏⴰⵙ

ⵎⵓⵃⵎⵎⴰⴷ ⵓ ⵃⵎⴷ ⵓ ⵎⵓⵃⵎⵎⴰⴷ ⵓ ⵎⵓⵃⵎⵎⴰⴷ ⵓ ⵄⵍⵉ ⵓ ⵖⴰⵣⵉ ⴰⵎⴽⵏⴰⵙ ⵉⵍⵎⴰ ⵙ ⵓⴼⴰⵙⵉ (ⵙ ⵜⵏⴳⵍⵉⵣⵜ: Ibn Ghazi al-Miknasi), ⵉⵍⵓⵍ ⴳ ⵓⵙⴳⴳⵯⴰⵙ ⵏ 1437, ⵉⵎⵎⵜ ⴳ ⵓⵙⴳⴳⵯⴰⵙ ⵏ 1513 ⴷⵉ ⵜⵖⵔⵎⵜ ⵏ ⴼⴰⵙ. ⵉⵜⵜⵓⵢⵙⵙⴰⵏ ⵙ ⵜⵉⵡⵡⵓⵔⵉⵡⵉⵏ ⵏⵏⵙ ⴳ ⵜⵓⴳⵜⵜ ⵏ ⵉⴳⵔⴰⵏ ⴰⵎ ⵓⵙⵉⴹⵏ, ⵜⵉⵖⵓⵔⵉⵡⵉⵏ ⵏ ⵓⵇⵇⵓⵔⴰⵏ, ⴰⵙⵙⴼⵔⵓ ⵏ ⵓⵇⵇⵓⵔⴰⵏ, ⴰⵡⴰⵍ ⵏ ⵓⵎⴰⵣⴰⵏ (ⵏⵖ ⴰⵃⴰⴷⵉⵜ), ⵜⴰⵊⵕⵕⵓⵎⵜ, ⵜⵓⵜⵍⴰⵢⵜ ⴷ ⵓⵎⵣⵔⵓⵢ ⵎⴰⵛ ⵉⵜⵜⵓⵢⵙⵙⴰⵏ ⵛⵉⴳⴰⵏ ⵙ ⵓⴼⵓⵇⵀ ⴷ ⵓⴼⵜⵡⴰ, ⵉⵍⵉⵏ ⵖⵓⵔⵙ ⵜⵓⴳⵜⵜ ⵏ ⵡⴰⵔⵔⴰⵜⵏ. ⵓⵔ ⵉⴳⵉ ⵉⴱⵏ ⵖⴰⵣⵉ ⵖⴰⵙ ⴰⵎⴰⵔⴰ ⴷ ⵓⵙⵍⵎⴰⴷ, ⵎⴰⵛ ⵉⴷⵔⴰ ⵓⵍⴰ ⴳ ⵜⵏⵣⴱⴰⵢⵜ ⵎⴳⴰⵍ ⴰⵎⵙⴷⵓⵔⵔⵉ ⴰⵡⵕⵓⴱⴱ.

ⵜⴰⵔⵉⴷⵉⵔⵜ
ⵉⵍⵓⵍ ⵉⴱⵏ ⵖⴰⵣⵉ ⴰⵎⴽⵏⴰⵙ ⴳ ⵜⵖⵔⵎⵜ ⵏ ⵎⴽⵏⴰⵙ ⵎⴰⵛ ⵉⵥⵓⵕⴰⵏ ⵏⵏⵙ ⴳⴰⵏ ⵙⴳ ⵜⵇⴱⵉⵍⵜ ⵏ ⴰⵢⵜ ⵄⵜⵎⴰⵏ ⵏ ⵉⴽⵯⵜⴰⵎⵏ, ⴷⴰⴳ ⵉⵍⴽⵎ 17 ⵏ ⵓⵙⴳⴳⵯⴰⵙ ⴳ ⵓⵡⵜⴰⵢ ⵏⵏⵙ ⵢⵓⴷⴼ ⵖⵔ ⵜⵖⵔⵎⵜ ⵏ ⴼⴰⵙ ⴳ ⵓⵙⴳⴳⵯⴰⵙ ⴰⵀⵉⵊⵔⵉ 858, ⵉⴷⴷⴰ ⴷⵉⴳⵙ ⵃⵎⴰ ⴰⴷ ⵉⴳ ⵜⵉⵖⵓⵔⵉⵡⵉⵏ ⵏⵏⵙ, ⴷⴼⴼⵉⵔ ⵏ ⵓⵔⵣⴰⴼ ⵏⵏⵙ ⴰⵎⴰⵙⵙⴰⵏ ⵖⵔ ⵜⵎⴷⵉⵏⵜ ⵏ ⴼⴰⵙ, ⵢⴰⵖⵓⵍ ⵖⵔ ⵜⵎⴷⵉⵏⵜ ⵏ ⵎⴽⵏⴰⵙ ⴰⴼⴰⴷ ⴰ ⵉⵙⵙⵍⵎⴷ ⴳ ⵜⵎⵣⴳⵉⴷⴰ ⵏⵏⵙ ⵜⴰⵅⴰⵜⴰⵔⵜ. ⵉⵎⵙⴰⵔ ⴽⵔⴰ ⵏ ⵓⵎⵓⴽⵔⵉⵙ ⵉⵏⴳⵔ ⵉⴱⵏ ⵖⴰⵣⵉ ⴰⵎⴽⵏⴰⵙ ⴷ ⵎⵓⵃⵎⵎⴰⴷ ⵉⴱⵏ ⴰⴱⵓ ⵣⴰⴽⴰⵔⵉⵢⵢⴰ ⴰⵡⵟⵟⴰⵚ ⴰⴳⵍⴷⵓⵏ ⵏ ⵉⵡⵟⵟⴰⵚⵏ, ⴰⵢⵏⵏⴰ ⵜ ⵉⵡⴷⴷⵊⴰⵏ ⴰⴷ ⵜ ⵉⵙⵙⴰⵖⵓⵍ ⵙ ⵜⵖⵔⵎⵜ ⵏ ⴼⴰⵙ ⴰⴼⴰⴷ ⴰ ⴷⵉⴳⵙ ⵉⴳⴳⵯⴰⵡⵔ ⵙ ⵢⴰⵜ ⵜⵉⴽⴽⵯⵍⵜ, ⵉⵙⵙⵍⵎⴷ ⴳ ⵜⵎⵣⴳⵉⴷⴰ ⵜⴰⵎⴰⵢⵏⵓⵜ ⵏ ⴼⴰⵙ ⴳ ⵜⵎⴷⵉⵏⵜ ⵜⴰⵎⵍⵍⴰⵍⵜ ⵜⴰⵎⴰⵔⵉⵏⵉⵜ, ⵉⵍⵎⴰ ⵉⴳ ⵟⵟⴰⵍⴱ ⴳ ⵜⵎⵣⴳⵉⴷⴰ ⵏ ⵉⵇⴰⵔⴰⵡⵉⵏ.

ⵜⴰⵎⵜⵜⴰⵏⵜ
ⵉⵎⵎⵓⵜ ⵉⴱⵏ ⵖⴰⵣⵉ ⴰⵎⴽⵏⴰⵙ ⴷⴳ ⵓⵙⴳⴳⵯⴰⵙ ⴰⵎⵉⵍⴰⴷⵉ 1513 ⵉⵎⵙⴰⵙⴰⵏ ⴷ ⵡⴰⵙⵙ ⵏ 9 ⵜⴰⵊⵓⵎⴰⴷⵜ ⵜⴰⵎⵣⵡⴰⵔⵓⵜ ⵏ ⵓⵙⴳⴳⵯⴰⵙ ⴰⵀⵉⵊⵔⵉ 910. ⴳ ⵜⴳⵉⵔⴰ ⵏ ⵜⵓⴷⵔⵜ ⵏⵏⵙ ⵉⴷⵔⴰ ⵉⴱⵏ ⵖⴰⵣⵉ ⴰⵎⴽⵏⴰⵙ ⴳ ⵜⵙⴷⵔⴰⵙⵜ ⵏ ⵓⴳⵍⴷⵓⵏ ⵎⵓⵃⵎⵎⴰⴷ ⵛⵛⵉⵅ ⵍⵎⵀⴷⵉ ⵏⵏⴰ ⵉⵔⴰⵏ ⴰⴷ ⴷ ⵉⵔⴰⵔ ⵜⴰⵎⴷⵉⵏⵜ ⵏ ⴰⵚⵉⵍⴰ (ⵏⵖ ⴰⵥⵉⵍⴰ) ⵙⴳ ⵉⴼⴰⵙⵙⵏ ⵏ ⵉⴱⵓⵔⵜⵓⵖⴰⵍⵉⵏ (ⵏⵖ ⵉⴱⵔⵜⵇⵇⵉⵣⵏ). ⴷⴳ ⵡⴰⵙⵙ ⵏ ⵜⵎⵜⵜⴰⵏⵜ ⵏⵏⵙ, ⵓⵛⴽⴰⵏ ⴷ ⵜⵓⴳⵜⵜ ⵏ ⵉⵎⴰⵙⵙⴰⵏⵏ, ⵉⴳⵍⴷⵓⵏⵏ ⴷ ⵉⵏⵎⵖⵓⵔⵏ, ⴰⵙⵎⴹⵍ ⵏⵏⵙ ⵉⴳⴰ ⵙ ⵡⴰⵙⵙ ⴰⴷ ⴰⴷⵖⴰⵔ ⵏ ⵓⵔⵣⴰⴼ ⵉⵜⵜⵢⴰⵡⵙⵙⴰⵏⵏ ⴳ ⵓⴳⵎⵎⴰⴹ ⵏ ⵡⴰⵏⴷⴰⵍⵓⵙ ⴳ ⵜⵖⵔⵎⵜ ⵏ ⴼⴰⵙ.

ⵜⵉⵡⵓⵔⵉⵡⵉⵏ
"ⵛⵉⴼⴰⵓ ⴰⵍ ⵖⴰⵍⵉⵍ ⴼⵉ ⵃⴰⵍⵍ ⵎⵓⵇⴼⴰⵍ ⴰⵍ ⵅⴰⵍⵉⵍ".
"ⵜⴰⴽⵎⵉⵍ ⵜⵜⴰⵇⵢⵉⴷ ⵡⴰ ⵜⴰⵃⵍⵉⵍ ⵜⵜⴰⵄⵇⵉⴷ".
"ⵃⴰⵛⵉⵢⵢⴰ ⵍⴰⵟⵉⴼⴰ ⵄⴰⵍⴰ ⴰⵍ ⴰⵍⴼⵉⵢⵢⴰ".
"ⵎⵓⵏⵢⴰⵜ ⴰⵍ ⵃⵉⵙⴰⴱ".
"ⵜⴰⵇⵢⵉⴷ ⵄⴰⵍⴰ ⵚⴰⵃⵉⵃ ⴰⵍ ⴱⵓⵅⴰⵔⵉ".
"ⴰⵕⵕⴰⵡⴹ ⴰⵍ ⵀⵓⵜⵓⵏ ⴼⵉ ⴰⵅⴱⴰⵕ ⵎⴽⵏⴰⵙⴰ ⵣⵣⴰⵢⵜⵓⵏ".
"ⵉⵏⵛⴰⴷ ⵛⵛⴰⵔⵉⴷ ⴼⵉ ⴹⴰⵡⴰⵍⵍ ⴰⵍ ⵇⴰⵚⵉⴹ".
"ⴰⵜⵜⴰⵄⴰⵍⵍⵓⵍ ⴱⵉⵕⵓⵚⵓⵎ ⴰⵍ ⵉⵙⵏⴰⴷ ⴱⴰⵄⴷⴰ ⵉⵏⵜⵉⵇⴰⵍ ⴰⵀⵍ ⴰⵍ ⵎⴰⵏⵣⵉⵍ ⵡⴰ ⴰⵍ ⵏⴰⴷ".

ⵜⵉⵡⵍⴰⴼⵉⵏ

ⵉⵙⴰⵖⵓⵍⵏ